CONVOCATÒRIA DE MOBILITAT ERASMUS+ KA131 ESTUDIS CURS 2023-2024 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/33263)
  + [Valencià](/va/acuerdo/33259)






Selector de idioma

Leer

* [Español](/es/acuerdo/33731)
* [Valencià](/va/acuerdo/33920)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE MOBILITAT ERASMUS+ KA131 ESTUDIS CURS 2023-2024[Butlletí Oficial Universitat d'Alacant](/ca/Publicacion)
========================================================================================================================

Secretaria General

Butlletí Oficial Universitat d'Alacant





CONVOCATÒRIA DE MOBILITAT ERASMUS+ KA131 ESTUDIS CURS 2023-2024

Data d'aprovació
:   21/12/2022

Data de publicació
:   22/12/2022

Òrgan competent
:   Rectora

Secció
:   CONVOCATÒRIES I CONCURSOS

* [Annexos](#anexos)

* [Ver acuerdo en formato **PDF**](/Acuerdos/DescargarAcuerdo/33831)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/33439)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/33265)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE MOBILITAT ERASMUS+ KA131 ESTUDIS CURS 2023-2024&url=https://www.boua.ua.es/va/acuerdo/33621)

**Títol:** CONVOCATÒRIA DE MOBILITAT ERASMUS+ KA131 ESTUDIS CURS 2023-2024

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 21 de desembre de 2022

CONVOCATÒRIA DE MOBILITAT ERASMUS+ KA131 ESTUDIS CURS 2023-2024

1.    Objecte de la convocatòria i procediment de concessió

L'objecte d'aquesta convocatòria, en règim de concurrència competitiva, és assignar places (vegeu l'[annex 1](/Acuerdos/DescargarAnexoxId?idanexo=581597&idacuerdo=33968&idioma=es)) i atorgar ajudes per a la realització d'estudis en una universitat europea a l'empara del programa de mobilitat internacional Erasmus+ KA131 durant el curs acadèmic 2023-2024 a l'estudiantat que resulte beneficiari.

Per mitjà d'aquest programa, l'alumnat de la Universitat d'Alacant (UA) pot realitzar una part dels seus estudis en universitats europees amb les quals la UA ha subscrit acords d'intercanvi d'estudiants en el marc del programa Erasmus+ acció KA131. Aquest intercanvi es realitzarà amb l'objectiu del reconeixement acadèmic i d'aprofitament, com també d'adequació al seu perfil curricular.

El període d'estudi a l'estranger ha de formar part del programa d'estudis que segueix l'alumnat per a completar una titulació de qualsevol cicle.

2.    Requisits de les persones beneficiàries

Podrà obtenir la condició de beneficiari i sol·licitar la participació en aquesta convocatòria l'alumnat que complisca els requisits següents:

2.1 Requisit de matrícula

- Estar matriculat en la UA, durant el curs acadèmic 2022-2023, en una titulació de caràcter oficial de grau, màster oficial o doctorat per a les quals existisca oferta de places de mobilitat.

- Estar matriculat en la UA en la titulació per a la qual se li ha concedit la plaça de mobilitat en el curs 2023-2024.

2.2 Requisit de crèdits

- En el moment de la sol·licitud:

a) Haver superat 60 crèdits dels estudis de grau fins a la convocatòria C1 del curs 2022-2023, inclusivament.

b) L'alumnat de postgrau es considera que compleix el requisit de crèdits superats.

- En el curs acadèmic de l'intercanvi, s'ha d'estar matriculat d'un mínim de 24 crèdits en l'estada anual i de 12 crèdits en l'estada semestral tal com s'especifica en el punt 11.1.

2.3 Requisit d'idiomes de la UA

- Tenir acreditat en la UA el nivell d'idioma requerit per la universitat de destinació, especificat en el catàleg de places ([annex 1](/Acuerdos/DescargarAnexoxId?idanexo=581597&idacuerdo=33629&idioma=es)) d'aquesta convocatòria.

La Normativa de la UA per a l'acreditació interna de competències lingüístiques en valencià i llengües estrangeres es pot trobar en la pàgina web del Servei de Llengües (Pla d'Acreditació Lingüística -  <https://sl.ua.es/va/acreditacio/acreditacio-en-llengues.html>).

Només podran ser tinguts en compte aquells documents obtinguts fins al dia en la qual finalitze el termini de presentació de sol·licituds.

Quant a l'acreditació d'idiomes per superació d'assignatures, únicament es podran admetre les superades fins a la convocatòria C1 del curs 2022-2023, inclusivament.

2.4 Requisit lingüístic de la universitat de destinació

Normalment les universitats de destinació requereixen documentació acreditativa del requisit lingüístic per a l'acceptació d'estudiants d'intercanvi. Serà responsabilitat de cada estudiant informar-se i conèixer quina és la documentació necessària per a demostrar els requisits lingüístics de les institucions que seleccione. La informació específica de cada universitat d'acolliment es pot consultar en la seua pàgina web, en l'apartat d'intercanvis internacionals. Les dades de contacte i els enllaços a les universitats sòcies poden trobar-se en la pàgina web de la convocatòria.

De manera general, l'alumnat seleccionat en universitats que requerisquen un certificat lingüístic concret haurà de remetre'l a la institució de destinació.

Per això, han d'estar en possessió d'aquesta documentació abans de finalitzar el termini establit per cada institució per a la sol·licitud d'inscripció com a alumnat d'intercanvi (consulteu el termini en el web de la universitat de destinació). Aquest termini pot variar en funció de la universitat i el semestre. En cas contrari, la universitat de destinació podrà rebutjar la sol·licitud i, per tant, no podrà realitzar l'intercanvi.

2.5 Altres requisits

·         No haver obtingut plaça definitiva en un altre programa de mobilitat per al mateix semestre sol·licitat.

·         No haver superat el període màxim d'estades Erasmus d'estudis o pràctiques (LLP-Erasmus, Erasmus Mundus, Erasmus+) permeses:

o   Grau en Fonaments de l'Arquitectura: dos períodes anuals en còmput total.

o   Per a la resta de titulacions: un període anual en còmput total en el mateix nivell d'estudis (grau, màster, doctorat).

·         No haver incomplit la normativa de qualsevol programa gestionat pel Servei de Relacions Internacionals.

3.    Nombre, duració i dotació de les beques

3.1 L'oferta de places (codi del grup de places, institució de destinació, nombre de places disponibles i requisit d'idiomes) organitzades per centre i pla d'estudis es troba llistada en l'[Annex 1](/Acuerdos/DescargarAnexoxId?idanexo=581597&idacuerdo=33951&idioma=es). Les places poden estar compartides entre diferents plans d'estudis; en aquest cas, el mateix codi de places es troba repetit en el document.

3.2 Es reservarà un 3% del total de les places disponibles per a ser cobertes per persones amb diversitat funcional. En aquest cas, les persones aspirants hauran d'acreditar un grau de discapacitat  del 33% o superior. En el supòsit de no ser cobertes aquestes places, s'acumularan a les places del torn general.

3.3 El període de mobilitat Erasmus+ KA131 Estudis estarà comprès entre un mínim de dos i un màxim de dotze mesos.

Les places d'intercanvi es concediran per a estudiar durant el curs acadèmic 2023-2024. El període i les dates d'intercanvi dependran del calendari acadèmic de la universitat de destinació. El període lectiu pot ser un trimestre (un dels tres períodes lectius en els quals es divideix el curs acadèmic), un semestre (un dels dos períodes lectius quan el curs acadèmic està dividit així) o el curs acadèmic complet.

3.4 L'alumnat seleccionat podrà obtenir una ajuda econòmica. Aquesta ajuda podrà estar constituïda per les aportacions dels fons comunitaris europeus a través del Servei Espanyol per a la Internacionalització de l'Educació (SEPIE), que pertany al Ministeri de Ciència, Innovació i Universitats, i de fons propis de la UA. La quantia total depèn de la consignació pressupostària d'aquests organismes.

3.5 Així mateix, podran optar a les ajudes convocades per la Generalitat Valenciana per a complementar les beques per a l'activitat de mobilitat d'estudiants per estudis del programa Erasmus+.

D'altra banda, la UA promou anualment acords amb diferents ajuntaments per a dotar l'alumnat Erasmus+ d'ajudes addicionals. Aquestes es concedeixen en funció dels criteris que estableixen aquests organismes (expedient acadèmic, empadronament en el municipi, etc.). No obstant això, la concreció d'aquests acords i convocatòries es duran a terme en el curs acadèmic 2023-2024, dependran de la consignació pressupostària d'aquests organismes i el seu pagament estarà supeditat a la disponibilitat pressupostària.

Els qui vulguen tenir accés a aquestes possibles ajudes complementàries hauran de respondre afirmativament a la pregunta que sobre això trobaran en el formulari d'inscripció.

3.6 La dotació econòmica, en tot cas, serà la corresponent al temps d'estada real de l'alumnat en la universitat de destinació i per un màxim de:

·         6 mesos per a estades semestrals

·         10 mesos per a estades anuals

Només en casos d'ampliació d'estada degudament autoritzada, i sempre que siga viable pressupostàriament, podrà ampliar-se també la dotació econòmica de l'ajuda.

L'import de l'ajuda es determinarà a mesura que els organismes finançadors comuniquen a la UA les quantitats destinades a aquestes finalitats.

La persona beneficiària que done per finalitzada la seua estada abans de complir el període previst perdrà el dret a percebre la quantia total de l'ajuda. En aquest cas, tindrà dret a la percepció de la part de l'ajuda proporcional al període efectivament gaudit en la universitat de destinació, sempre que haja romàs un mínim de 2 mesos, i quedarà, si escau, obligada al reembossament de la part de l'ajuda indegudament percebuda per minoració d'estada o incompliment dels requisits addicionals que hagueren imposat els organismes finançadors.

3.7 La persona beneficiària, a més, haurà de facilitar un compte bancari del qual haurà de ser titular, que serà on es realitze l'ingrés de l'ajuda, si escau.

3.8 Addicionalment, el Banc Santander ofereix beques Santander Erasmus a l'alumnat de grau que té un bon expedient acadèmic.

Els tipus de beques Santander Erasmus i els imports s'indica a continuació:

- 1 beca de 1.000 euros dirigida exclusivament a l'alumnat que acredite legalment una discapacitat del 33% o superior. En cas que no hi haja cap sol·licitud amb aquesta casuística, aquesta beca passarà a oferir-se a l'alumnat que haja rebut una beca general (socioeconòmica) del Ministeri d'Educació i Formació Professional durant el curs 2022-2023.

- 1 beca de 1.000 euros dirigida exclusivament a l'alumnat que haja rebut una beca general (socioeconòmica) del Ministeri d'Educació i Formació Professional durant el curs 2022-2023.

- 30 beques de 500 euros cadascuna.

4.    Termini i procediment de presentació de sol·licituds

4.1 Termini de presentació

El termini de presentació de sol·licituds serà del 10 al 27 de gener de 2023.

4.2 Procediment de presentació

4.2.1 S'haurà d'emplenar el formulari de sol·licitud a través d'UACloud Campus Virtual, aplicació Programes de Mobilitat, pestanya UMove, se selecciona Les meues sol·licituds i Nova sol·licitud.

S'hi hauran d'indicar, per ordre de preferència, les destinacions a les quals opta, i s'hi podran sol·licitar fins a un màxim de 20 destinacions.

Amb la finalitat de tenir més opcions, es recomana seleccionar destinacions de tres països diferents o més i evitar en la mesura que siga possible concentrar-se en un únic país. Així mateix, és recomanable informar-se prèviament en les pàgines web de cada universitat sobre les condicions de la docència en les destinacions sol·licitades (idioma de docència, programes d'estudis, possible reconeixement acadèmic, etc.) i l'adequació a l'expedient acadèmic de cada sol·licitant.

Les universitats de destinació seleccionades i el seu ordre de prioritat no seran motiu d'al·legació ni podran ser modificats per l'estudiantat durant el procés de selecció i adjudicació de places. De la mateixa manera, els canvis en les places oferides per causes alienes a la UA no podran ser motiu d'al·legació.

4.2.2 Documentació acreditativa de coneixement d'idiomes

El Servei de Relacions Internacionals consultarà la formació lingüística acreditada en la UA per a comprovar el compliment del nivell d'idioma exigit per les universitats de destinació seleccionades.

L'alumnat interessat en programes de mobilitat haurà de comprovar els assoliments obtinguts en matèria lingüística que apareixen en UACloud Campus Virtual à Expedient acadèmic à Consultar à Expedients à Acreditació i capacitació docent en llengües i, si escau, sol·licitar l'acreditació d'aquells que no estiguen recollits en el seu perfil lingüístic seguint el procediment establit pel Servei de Llengües (Pla d'Acreditació Lingüística -  <https://sl.ua.es/va/acreditacio/acreditacio-en-llengues.html>).

4.2.3 Puntuació del centre

L'alumnat de l'Escola Politècnica Superior ha d'aportar la següent documentació addicional sol·licitada pel/per la coordinador/a del centre: mèrits relacionats amb mobilitat internacional no ponderats en altres camps, com ara haver participat en un taller internacional, haver fet pràctiques a l'estranger o qüestions similars. Ha de ser presentada a l'Oficina de Mobilitat de l'EPS durant el període de presentació de sol·licituds ([biivtxnoq@gfx.rr.vc](mailto:khcmrevad@liv.hm.sd)).

L'alumnat de la Facultat de Dret que acredite els punts del grup ARA o d'assignatures superades en anglès hauran de presentar, durant el període de presentació de sol·licituds, una instància genèrica en què al·leguen aquests mèrits dirigida a l'Oficina de Mobilitat de Dret a través d'UACloud à eAdministració à Instància genèrica.

L'alumnat de la Facultat de Ciències haurà d'aportar durant el període de presentació de sol·licituds els mèrits relacionats amb la internacionalització: participació en tallers internacionals, pertànyer a grup ARA, haver fet pràctiques a l'estranger o haver cursat assignatures amb docència en anglès mitjançant una instància genèrica dirigida a l'Oficina de Pràctiques en Empresa, Mobilitat i Inserció Laboral, OPEMIL, de Ciències a través d'UACloud  à eAdministració à Instància genèrica.

L'alumnat de la Facultat d'Educació que acredite els punts del grup ARA o d'assignatures superades en anglès hauran de presentar, durant el període de presentació de sol·licituds, una instància genèrica en què al·leguen aquests mèrits dirigida a l'Oficina de Mobilitat d'Educació a través d'UACloud à eAdministració à Instància genèrica.

L'alumnat de les Facultats de Ciències Econòmiques i Empresarials i Filosofia i Lletres no haurà de presentar documentació addicional, ja que aquests centres tenen la corresponent informació.

L'alumnat de la Facultat de Ciències de la Salut no haurà de presentar documentació addicional i seran avaluats amb 2 punts per part del centre.

4.2.4. Dobles Graus amb estudis de diferents centres (DADE, TADE i I2ADE)

Els estudiants que segueixen els estudis de DADE, TADE i I2ADE tenen a la seua disposició les places signades per a tots dos estudis. No obstant això, a l'hora de sol·licitar destinacions han d'adherir-se exclusivament a una de les dues àrees especificades en l'oferta de l'[Annex 1](/Acuerdos/DescargarAnexoxId?idanexo=581597&idacuerdo=33021&idioma=es) (àrea de Dret, àrea de Turisme, àrea d'Informàtica i àrea d'Empresa).

Els estudiants de DADE, TADE i I2ADE hauran de comunicar l'àrea triada a través d'UACloud à eAdministració à Instància Genèrica dirigida a l'Oficina de Mobilitat durant el període de sol·licitud (del 10 al 27 de gener de 2023).

De no rebre aquesta comunicació es farà d'ofici segons l'àrea en el qual s'hagen seleccionat el major nombre de destinacions.

4.2.5. Les persones aspirants que puguen acreditar un grau de discapacitat igual o superior al 33% hauran de presentar el certificat corresponent a través d'UACloud à eAdministració à Instància Genèrica dirigit al Servei de Relacions Internacionals.

4.2.6 Addicionalment, es podrà sol·licitar la beca Santander Erasmus (fins al 14 de març de 2023). Per a fer-ho, l'alumnat interessat haurà d'inscriure's de manera obligatòria en la pàgina <https://www.becas-santander.com/es/index.html>

Posteriorment a l'adjudicació de les beques, l'alumnat beneficiari haurà de facilitar un compte bancari del Banc Santander en què se'ls ingressarà l'import de l'ajuda econòmica.

5.    Criteris d'adjudicació

5.1 La selecció de places es resoldrà d'acord amb la valoració dels mèrits acreditats per cada estudiant atès el barem que es detalla en l'[annex 2](/Acuerdos/DescargarAnexoxId?idanexo=581611&idacuerdo=33026&idioma=es).

Tots els mèrits presentats hauran de ser reunits en la data de finalització del termini de presentació de sol·licituds, i s'hauran d'acreditar en la forma que s'estableix en cada cas.

El barem comprendrà tres apartats i la puntuació total resultarà de la suma d'aquests: a+b+c.

a) Expedient acadèmic en l'estudi des del qual se sol·licita l'intercanvi.

b) Coneixement d'idiomes.

c) Puntuació del centre.

5.2 Prioritats. La selecció es realitzarà tenint en compte les prioritats següents:

-  Prioritat 1: estudiants amb diversitat funcional, segons el contingent de reserva esmentada en punt 3.6. Això es reflectirà sumant 30 punts als obtinguts en el barem.

-  Prioritat 2: estudiants que no hagen sigut Erasmus anteriorment en el mateix nivell d'estudi. Això es reflectirà sumant 10 punts als obtinguts en el barem.

-  Prioritat 3: estudiants que ja hagen sigut Erasmus en cursos anteriors.

-  Prioritat 4: estudiants que hagen renunciat sense motius justificats a la plaça Erasmus+ en la convocatòria immediatament anterior veuran penalitzadóna la seua participació amb la reducció de 2/3 de la puntuació.

Cada prioritat preval sobre les posteriors.

5.3 Les places es distribuiran per ordre de puntuació total, i no s'adjudicaran més places que les oferides. En cas d'estudiants que obtinguen la mateixa puntuació, el desempat es realitzarà atenent, en primer lloc, el màxim nombre de crèdits superats, i en segon lloc la nota més alta d'expedient. En cas de persistir l'empat, s'utilitzarà l'ordre alfabètic del primer cognom de les persones sol·licitants, i començaran l'ordenació per la lletra O d'acord amb el resultat del sorteig a què es refereix el Reglament general d'ingrés del personal al servei de l'Administració de l'Estat, publicat en el BOE de 13 de maig de 2022.

5.4 La selecció de becaris Santander Erasmus es realitzarà amb posterioritat als apartats anteriors. Aquesta selecció es resoldrà en funció del tipus de beca, segons es detalla a continuació. Tots els mèrits presentats hauran de ser reunits fins al 20 de gener de 2023, i s'hauran d'acreditar en la forma que s'estableix en cada cas.

- En el cas de les 2 beques de 1.000 euros cadascuna, la puntuació total resultarà de la suma de tres apartats:

a) Expedient acadèmic (segons l'[annex 2](/Acuerdos/DescargarAnexoxId?idanexo=581611&idacuerdo=33016&idioma=es)).

b) Coneixement d'idiomes (segons l'[annex 2](/Acuerdos/DescargarAnexoxId?idanexo=581611&idacuerdo=33050&idioma=es)).

c) Període d'estudis: es prioritzarà l'estada anual a la semestral.

- En el cas de les 30 beques de 500 euros cadascuna, la puntuació total resultarà de la suma de dos apartats:

a) Expedient acadèmic (segons l'[annex 2](/Acuerdos/DescargarAnexoxId?idanexo=581611&idacuerdo=33920&idioma=es)).

b) Coneixement d'idiomes (segons l'[annex 2](/Acuerdos/DescargarAnexoxId?idanexo=581611&idacuerdo=33651&idioma=es)).

6.   Òrgan gestor i Comissió de Valoració

6.1 Òrgan gestor

L'òrgan gestor de la convocatòria, el Servei de Relacions Internacionals, s'encarrega de l'ordenació i la instrucció del procediment, acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se la resolució.

La unitat administrativa de referència és la Unitat de Convocatòries i Gestió Econòmica del Servei, contacte: [r.yjjhvretb@br](mailto:y.hezymrcli@oe).

Quan la sol·licitud no reunisca els requisits o no s'hi adjunte la documentació que resulte exigible, es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la falta o hi adjunte els documents preceptius, amb indicació que si no ho fa, se li considerarà per desistit de la petició, amb la resolució prèvia que haurà de ser dictada en els termes previstos legalment.

6.2 Comissió de Valoració

La Comissió de Valoració realitzarà l'examen i l'avaluació de les sol·licituds presentades, com també la consegüent proposta de concessió i denegació de les ajudes.

La comissió titular tindrà la composició següent:

Presidència:

-       Vicerectora de Relacions Internacionals i Cooperació per al Desenvolupament o persona en qui delegue.

Secretaria:

-       Subdirectora de Mobilitat d'Estudiants .

Vocals:

-       Directora del Servei de Relacions Internacionals.

La comissió suplent tindrà la composició següent:

Presidència:

-       Director del Secretariat de Mobilitat (responsable de la coordinació institucional Erasmus+)

Secretaria:

-       Subdirectora de Gestió de Projectes de Mobilitat.

Vocals:

-       Gestora en cap de Convocatòries i Gestió Econòmica.

La Comissió de Selecció es reserva el dret de convocar les persones candidates per a contrastar qualsevol informació relacionada amb el contingut de la sol·licitud.

7. Resolució, notificació i publicació dels resultats

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en la pàgina web <https://sri.ua.es/es/movilidad/erasmus-ka131.html>, que substitueix la notificació a les persones interessades i té els mateixos efectes. En aquesta mateixa adreça es troba la resta d'informació general referida a la convocatòria, els annexos i l'accés a tota la normativa i legislació esmentada.

Després del termini de presentació de sol·licituds, es publicarà la llista provisional de sol·licituds admeses i el resultat provisional de l'aplicació dels criteris d'adjudicació establits en el punt 5.

De la mateixa manera, es publicarà la llista de sol·licitants exclosos, totalment o parcialment (és a dir, no admesos en alguna de les places) amb indicació del motiu d'exclusió.

Totes les persones sol·licitants disposaran d'un termini de 10 dies hàbils per a presentar-hi al·legacions comptador a partir de l'endemà de la publicació.

Una vegada resoltes les al·legacions, es publicarà la llista definitiva de sol·licituds admeses i excloses, totalment o parcialment, i la puntuació definitiva com a resultat d'aplicar els criteris d'adjudicació establits en el punt 5.

A continuació, es publicarà l'assignació provisional de places i la llista d'espera. Així mateix, cada aspirant podrà visualitzar el resultat d'aquesta selecció en UACloud (Programes de Mobilitat, UMove, Les meues sol·licituds, Consulta les meues sol·licituds).

No obstant això, l'assignació definitiva de places serà el resultat del procés següent:

7.1 Primera assignació

Les persones candidates seleccionades en aquesta proposta disposaran d'un termini de 5 dies hàbils per a acceptar, esperar a una millor adjudicació (millora) o per a renunciar a la plaça assignada comptador des de l'endemà de la data de publicació, i hauran de fer-ho exclusivament a través de l'aplicació de Mobilitat d'UACloud (Programes de Mobilitat, UMove, Les meues sol·licituds, Consulta les meues sol·licituds) prement Acceptar, Millorar o Renunciar en aquella institució que els haja sigut assignada.

En cas que la plaça adjudicada siga la primera opció sol·licitada, només es podrà acceptar o renunciar aquesta plaça, ja que no hi ha opció de millora.

En el cas que la plaça adjudicada no siga la primera opció sol·licitada, es podrà acceptar (passant a ser l'opció definitiva), sol·licitar millora i esperar una millor assignació, o renunciar-hi.

Es considerarà renúncia per part de la persona candidata si no realitza cap actuació durant aquest tràmit, i se li considerarà per desistit de la seua sol·licitud aquesta convocatòria.

7.2 Segona assignació

Després del termini anterior, es publicarà una segona assignació de places, que tindrà caràcter definitiu.

Les renúncies presentades durant la primera assignació donaran lloc a la corresponent reassignació. Es publicarà una segona assignació de places, que tindrà caràcter definitiu.

L'alumnat que haja sigut adjudicatari d'una plaça en aquesta última assignació, tindrà un termini de 5 dies hàbils per a acceptar o renunciar a aquesta adjudicació de la plaça assignada comptador des de l'endemà de la data de publicació, i haurà de fer-ho exclusivament a través de l'aplicació de Mobilitat d'UACloud (Programes de Mobilitat, UMove, Les meues sol·licituds, Consulta les meues sol·licituds) prement Acceptar o Renunciar en aquella institució que els haja sigut assignada.

Les persones que en la primera assignació hagueren optat per la millora, ara hauran d'acceptar o renunciar a la plaça adjudicada (tant en el cas d'haver obtingut millora com en el cas de romandre en la mateixa places adjudicada inicialment).

Es considerarà renúncia si la persona candidata no realitza cap actuació durant aquest tràmit, i se li considerarà per desistit de la seua sol·licitud en aquesta convocatòria.

7.3 Assignació de vacants

Posteriorment a la resolució definitiva, a les persones que no hagen obtingut plaça se'ls oferiran les destinacions que hagen quedat vacants de la forma que es detalla a continuació.

Els/les aspirants que no hagen obtingut plaça, rebran un correu electrònic en la seua adreça de la UA (@alu.ua.es) en el qual se'ls convocarà a participar en l'assignació de vacants i en seran informats/des.

Les persones interessades a participar hauran d'emplenar el formulari indicat en el correu esmentat en el termini de tres dies hàbils, en el qual indicaran la seua elecció de places i període d'intercanvi per ordre de preferència. En aquells casos en els quals els/les aspirants no emplenen el formulari en el termini establit, s'entendrà que no tenen interès a participar en l'assignació directa de places.

Una vegada finalitzat aquest termini, s'adjudicaran les places vacants per ordre de nota mitjana de les persones interessades (punt a del barem) després d'aplicar les corresponents prioritats, publicades en les llistes definitives de sol·licituds admeses i excloses i la puntuació definitiva de les persones aspirants. El Servei de Relacions Internacionals comprovarà que compleixen el requisit d'idioma de la universitat de destinació.

En el cas que hi haja empat en aquesta nota mitjana, s'atendrà la puntuació més alta obtinguda en els apartats del barem que s'indiquen: 1r) nombre de crèdits superats; 2n) nivell d'idioma, fins a aconseguir el desempat. En cas de persistir l'empat, s'utilitzarà l'ordre alfabètic del primer cognom de les persones sol·licitants, començant l'ordenació per la lletra O d'acord amb el resultat del sorteig a què es refereix el Reglament general d'ingrés del personal al servei de l'Administració de l'Estat publicat en el BOE de 13 de maig de 2022.

Es publicarà una última assignació de places, que tindrà caràcter definitiu, que inclourà l'alumnat que haja obtingut plaça en aquesta última fase del procés.

7.4 Comunicació de les dates de la mobilitat

A continuació de l'última resolució d'assignació de places se sol·licitarà a l'alumnat beneficiari que indique les dates de la mobilitat (segons el calendari acadèmic de la universitat de destinació) i, en cas de places semestrals, que indique si la mobilitat tindrà lloc el primer semestre o el segon. Això també es farà a través de l'aplicació de Mobilitat d'UACloud (Programes de Mobilitat, UMove, Les meues sol·licituds, Consulta les meues sol·licituds).

7.5 Publicació de l'assignació de beques Santander Erasmus

El Servei de Relacions Internacionals publicarà la resolució provisional d'assignació de beques i la llista d'espera, i concedirà un termini per a al·legar allò que consideren convenient. Després d'aquest termini i una vegada revisades les al·legacions, el Servei de Relacions Internacionals publicarà la resolució definitiva.

Amb posterioritat a la resolució definitiva, les renúncies d'estudiants inicialment adjudicataris que es presenten fins al 5 de juliol de 2023 donaran lloc al corresponent moviment en la llista d'espera seguint l'ordre de puntuació total.

8. Acceptació de la mobilitat

8.1 Acceptació per part de la universitat de destinació

El programa Erasmus+ KA131 està basat en acords bilaterals signats entre la UA i diferents institucions d'educació superior europees. Això implica l'acceptació de la mobilitat per part de les dues institucions.

Una vegada assignades les places per part de la UA, l'alumnat ha de realitzar els tràmits de sol·licitud d'inscripció en la institució de destinació (Application Procedure) per a l'acceptació per aquesta institució, i aquesta podrà rebutjar-la per diferents raons basades en l'acord bilateral, entre les quals hi ha:

·         Que no hi haja un flux equilibrat entre el nombre d'estudiants rebut i enviat.

·         Que no complisca els terminis per a inscriure's en la universitat de destinació.

·         Que no complisca el requisit mínim de coneixement d'idioma de la universitat de destinació.

·         Que no complisca el requisit acadèmic exigit per la universitat de destinació.

Per tot això, l'assignació de places que realitza la UA no serà efectiva fins a l'acceptació per part de la institució de destinació.

8.2 Situacions derivades d'esdeveniments globals

Tenint en compte que l'acceptació de l'alumnat en els diferents països pot veure's afectada per esdeveniments globals sobrevinguts que produïsquen inestabilitat que impedisquen la mobilitat (pandèmies, conflictes bèl·lics, etc.), no es produiran reassignacions a altres destinacions ni a altres programes d'intercanvi dels que gestiona el Servei de Relacions Internacionals. Així mateix, la modalitat de docència presencial pot veure's afectada, i passar a docència en línia. Per tant, es recomana no incórrer en despeses fins que la possibilitat de viatjar a destinació estiga confirmada. Per això, és aconsellable no reservar viatges i allotjament fins al mateix moment de realitzar la mobilitat.

9. Renúncia i penalització

No es permeten renúncies parcials, per tant, no es podrà formalitzar la renúncia mantenint alguna de les destinacions sol·licitades, sinó que es renuncia a la participació en el programa.

La renúncia s'ha de notificar mitjançant la presentació de l'imprès corresponent (disponible a aquest efecte en el web) a través d'UACloud > Sol·licituds UA > Inici > SRI. Mobilitat. Consultes, sol·licituds, suggeriments i queixes, i caldrà indicant-hi el tipus Renúncia.

Les renúncies no penalitzaran mentre siguen presentades en els terminis establits dins el procés d'assignació de places.

Fora d'aquests terminis, i atès que les renúncies perjudiquen el procés selectiu, es penalitzarà segons establisca cada convocatòria.

Si un/a estudiant que ha obtingut plaça no presenta renúncia però no s'incorpora a la universitat de destinació en la data prevista, la seua participació serà cancel·lada d'ofici. A més, aquesta persona serà penalitzada, i quedarà exclosa de la possibilitat de mobilitat en la següent convocatòria en la qual sol·licite la mobilitat.

10. Marc legal i pressupostari

La convocatòria d'ajuda, que serveix de base reguladora, es troba recollida en la línia de subvenció 2022LS0226 de l'edició 2022 del Pla Estratègic de Subvencions 2021-2023 de la Universitat d'Alacant.

Aquesta convocatòria es regeix, a més de per les normes que s'hi estableixen, per les disposicions europees per al programa Erasmus+, per la Normativa general de mobilitat de la Universitat d'Alacant i per les Bases reguladores que regeixen l'adjudicació de destinacions i la concessió d'ajudes per a participar en els programes de Mobilitat Erasmus+ de la UA (disponible en [https://www.boua.ua.es/acuerdos/descargaracuerdo/16593](https://www.boua.ua.es/Acuerdos/DescargarAcuerdo/16697)).

La subvenció assignada s'ajustarà a allò que disposa la Llei 38/2003 i el Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions; la Llei 1/2015, de 6 de febrer, d'hisenda pública, del sector públic instrumental i de subvencions; la normativa interna de la Universitat d'Alacant i aquesta convocatòria.

Per a aquesta convocatòria, la quantia corresponent al SEPIE és de 1.253.633 € i es troba consignada en les aplicacions 17.60.8P.68.35 i 49.42.8A.75.62 del centre de despesa 5160 del Servei de Relacions Internacionals. La dotació màxima corresponent a la UA és de 200.000 € i es troba consignada en l'aplicació 78.51.9H.95.67 del mateix centre de despesa. S'hi aplicaran les retencions de rendes que, si escau, establisca la legislació vigent.

Aquesta dotació podrà incrementar-se a conseqüència de la concurrència d'alguna de les circumstàncies previstes en l'art. 58.2a del reglament de la Llei 38/2003, de 17 de novembre, o bé per la no assignació de l'import total de la dotació de la convocatòria. El pagament d'aquesta dotació està supeditat a la disponibilitat pressupostària de la UA.

Aquest projecte ha sigut finançat amb el suport de la Comissió Europea. Aquesta publicació és responsabilitat exclusiva de la UA. La Comissió no és responsable de l'ús que puga fer-se de la informació ací difosa.

11. Reconeixement acadèmic i aprofitament

11.1 Matrícula

En el curs acadèmic de l'intercanvi, s'ha d'estar matriculat/da almenys en segon curs de la mateixa titulació que en el moment de la inscripció en el programa. A més, la matrícula ha de contenir un mínim de 24 crèdits en l'estada anual i de 12 crèdits en l'estada semestral, que, alhora, han de poder ser reconeguts en l'intercanvi, és a dir, han de formar part de l'Acord d'aprenentatge.

En cap cas entraran a formar part dels mínims a què es refereix el paràgraf anterior crèdits corresponents a diferents especialitats o que superen els necessaris per a l'obtenció del títol corresponent. És a dir, els crèdits mínims que cal realitzar durant l'intercanvi han de formar part del currículum obligatori per a completar els seus estudis.

11.2 Acord d'aprenentatge

Es rebrà ple reconeixement acadèmic dels estudis superats en el centre d'acolliment (sempre que estiguen recollits en l'Acord d'aprenentatge) com a part plenament reconeguda de la titulació en la UA.

Per a fer-ho, cada estudiant haurà de subscriure un Acord d'aprenentatge amb anterioritat a l'inici del període de mobilitat. Aquest acord serà entre la institució d'origen, la institució d'acolliment i cada estudiant, i tindrà caràcter oficial de contracte vinculant per a les parts que el signen.

La càrrega lectiva en la institució de destinació haurà de ser com a mínim de 12 crèdits per semestre, llevat que la normativa de la universitat de destinació indique un nombre superior.

11.3 Modificació de l'Acord d'aprenentatge

Qualsevol revisió de l'Acord d'aprenentatge que es considere necessària a l'arribada a la institució d'acolliment haurà de ser concretada i formalitzada en el termini d'un mes. Qualsevol modificació posterior que excepcionalment resulte necessària haurà de ser acceptada formalment per les tres parts i ser aplicada immediatament.

11.4 Denegació del reconeixement de la mobilitat

El reconeixement de la mobilitat realitzada en la institució d'acolliment únicament podrà ser denegat si no s'ha aconseguit el nivell acadèmic requerit per la institució d'acolliment o bé s'incompleixen les condicions relatives al reconeixement acordades per les institucions participants.

Així mateix, a qui es negara a complir les exigències del seu programa d'estudis a l'estranger se li podrà exigir el reembossament, total o parcial, de la beca individual.

11.5 Aprofitament

Cada estudiant ha d'aprovar en la universitat de destinació una part dels seus estudis, i reconèixer-los en la UA, almenys, per la meitat dels crèdits mínims de matrícula, és a dir, 6 crèdits per semestre. Si no és així, se li reclamarà la devolució de la beca.

12. Obligació i justificació de la persona beneficiària

12.1 Obligacions de les persones beneficiàries

Les obligacions de les persones beneficiàries d'aquesta convocatòria són:

a)    No acceptar cap altre ingrés incompatible amb la percepció de les dotacions de les ajudes.

b)    Matricular-se en la UA i en la universitat d'acolliment durant el període acadèmic en què desenvolupe l'estada, almenys, dels crèdits mínims exigits.

c)    Cursar el període d'estudis establit en el centre concedit i complir  amb aprofitament les diferents etapes del procés de formació amb la dedicació requerida; en particular, assistir a totes les activitats lectives, com també presentar-se a les proves i exàmens que corresponguen a la programació acadèmica de l'estada concedida i superar, almenys, el cinquanta per cent dels crèdits mínims de matrícula necessaris per a l'obtenció de la mobilitat.

d)    Mantenir contacte i estar localitzable tant pel Servei de Relacions Internacionals com pel/ per la coordinador/a, que podran posar-se en contacte amb l'alumnat en qualsevol moment, tant durant tot el procés de selecció i nomenament de la candidatura com durant l'intercanvi, a través del correu electrònic de la UA, així com facilitar les dades de contacte en cas d'emergència.

e)    Comunicar immediatament tot canvi de la sol·licitud inicial; en concret, al Servei de Relacions Internacionals allò referit a renúncia, canvis en el calendari, etc.; i al/a la coordinador/a, els aspectes acadèmics.

f)     Tenir uns coneixements de l'idioma suficients per a integrar-se en la universitat de destinació. La UA no es fa responsable de les manques que en aquest sentit tinga l'alumnat ni de les conseqüències que se'n puguen derivar, com per exemple, la no acceptació per part de la institució de destinació.

g)    Lliurar en el Servei de Relacions Internacionals els següents documents emplenats adequadament:

I)     Contracte de subvenció

II)    Confirmació d'estada

III)  Còpia de l'Acord d'aprenentatge (abans de l'inici de la mobilitat)

IV)  Còpia de l'Acord d'aprenentatge definitiu, en el cas que hi haja hagut modificacions posteriors

V)   Certificat de notes (Transcript of Records)

h)    Addicionalment, realitzar de manera en línia:

o   el test lingüístic OLS prèviament a l'inici de l'estada

o   el curs d'idiomes OLS assignat com a suport lingüístic (si escau)

o   el Qüestionari UE

i)     Si escau, contractar una assegurança que cobrisca les contingències de malaltia comuna, accident i repatriació.

j)     Responsabilitzar-se de la cerca i localització d'allotjament i dels tràmits seguits per a la inscripció en la universitat d'acolliment.

k)    Acceptar totes les condicions del programa.

l)     Mantenir operatiu un compte bancari a Espanya per a l'abonament de les ajudes.

m)  Inscriure's en el Registre de viatgers (<https://registroviajeros.exteriores.gob.es/>) i consultar les recomanacions de viatge del Ministeri d'Afers exteriors (<https://www.exteriores.gob.es/es/ServiciosAlCiudadano/Paginas/Recomendaciones-de-viaje.aspx>), Unió Europea i Cooperació per al país al qual es viatjarà, com també les del Ministeri de Sanitat (<https://www.sanidad.gob.es/profesionales/saludPublica/ccayes/alertasActual/nCov/spth.htm>). En cas de situacions excepcionals al país de destinació, cal seguir en tot moment les indicacions de l'ambaixada corresponent, com també de la universitat d'acolliment, i comunicar la seua situació al Servei de Relacions Internacionals.

El mitjà de justificació del compliment de les obligacions es realitzarà de la manera següent:

·         D'acord amb el que estableix el punt catorzè de les bases reguladores que regeixen l'adjudicació de destinacions i la concessió d'ajudes per a participar en els programes de mobilitat Erasmus+ (Acció clau 1-KA1 per a estudiants amb finalitats d'estudi), beques Santander Erasmus+ i Mobilitat Global ([https://www.boua.ua.es/acuerdos/descargaracuerdo/16808](https://www.boua.ua.es/Acuerdos/DescargarAcuerdo/16890)), les persones beneficiàries hauran de justificar el compliment de la finalitat per a la qual es va concedir l'ajuda i de l'aplicació dels fons percebuts fins al 31 de desembre de 2024.

El compte justificatiu del compliment de les obligacions presentat en el Servei de Relacions Internacionals contindrà la informació següent:

·         Contracte de subvenció original

·         Acord d'aprenentatge (proposta i definitiu)

·         Confirmació d'estada original (arribada i eixida)

·         Certificat de notes (Transcript of Records).

·         Qüestionari de fi d'estada.

13. Taxes acadèmiques

No s'haurà d'abonar cap taxa universitària (en concepte de matrícula, inscripció, exàmens oficials, accés a instal·lacions de laboratoris i biblioteques, etc.) en la institució d'acolliment durant el període en el qual es produeix la mobilitat. No obstant això, és possible que es cobren petites quantitats per costos relacionats amb l'assegurança, l'afiliació a sindicats d'estudiants i l'ús de material divers com ara fotocòpies, productes de laboratori, etc. Aquestes quantitats seran equivalents a les cobrades a l'alumnat local pel mateix concepte.

Cada estudiant haurà de continuar abonant les taxes acadèmiques habituals en la UA durant el període de mobilitat al país europeu.

14. Modificació del període de mobilitat

Es podrà sol·licitar una reducció del període de mobilitat concedit sempre que aquesta sol·licitud i l'acceptació es realitzen abans de la finalització inicialment prevista de l'estada.

Es podrà sol·licitar pròrroga d'estada segons indique el procediment que es publicarà a aquest efecte en la pàgina web del Servei de Relacions Internacionals. L'estada no podrà superar els límits establits en l'apartat 2.5 d'aquesta convocatòria.

L'ampliació serà immediatament posterior al període d'estada inicialment previst, sense intervals (els períodes vacacionals no es consideren intervals).

El període de mobilitat, incloent-hi qualsevol ampliació concedida, no s'estendrà més enllà del final del curs acadèmic en la institució de destinació, com a màxim el 30 de setembre de 2024.

Quan la institució d'acolliment accepte la pròrroga condicionada a la retallada de places en futures convocatòries, la UA no acceptarà aquestes pròrrogues.

15. Pagaments

L'abonament d'aquesta subvenció es divideix en els pagaments següents, segons la duració de l'estada.

15.1 Estudiants amb estada semestral. La subvenció es divideix en dos pagaments:

·         Primer pagament. La quantia correspon al 70% del finançament total previst en el conveni de subvenció. El pagament es tramitarà en el mes següent a la presentació de la documentació següent en el Servei de Relacions Internacionals:

o   Test inicial d'autoavaluació OLS

o   Contracte de subvenció ORIGINAL

o   Proposta d'Acord d'aprenentatge

o   Confirmació d'estada amb arribada real

·         Segon pagament. Inclou l'import de les mensualitats pendents per cobrar, respecte del nombre real de mesos, segons les dates indicades en la confirmació d'estada. El pagament es tramitarà en el mes següent a la presentació de la documentació següent en el Servei de Relacions Internacionals:

o   Acord d'aprenentatge definitiu

o   Qüestionari UE

o   Confirmació d'estada ORIGINAL amb eixida real

15.2 Estudiants amb estada anual. La subvenció es divideix en tres pagaments:

·         Primer pagament. La quantia correspon a 5 mensualitats. El pagament es tramitarà en el mes següent a la presentació de la documentació següent en el Servei de Relacions Internacionals:

o   Test inicial d'autoavaluació OLS

o   Contracte de subvenció ORIGINAL

o   Proposta d'Acord d'aprenentatge

o   Confirmació d'estada amb arribada real

·         Segon pagament. Inclou l'import de 2 mensualitats.

·         Tercer pagament. Inclou l'import de les mensualitats pendents per cobrar, respecte del nombre real de mesos, segons les dates indicades en la confirmació d'estada. El pagament es tramitarà en el mes següent a la presentació de la documentació següent  en el Servei de Relacions Internacionals:

o   Acord d'aprenentatge definitiu

o   Qüestionari UE

o   Confirmació d'estada ORIGINAL amb eixida real

16. Protecció de dades de caràcter personal

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les dades seran cedides a:

·         La universitat de destinació amb l'objectiu de gestionar el programa de mobilitat.

·         L'asseguradora d'accidents de viatge, per a la prestació del servei d'assegurances de viatge associat al programa de mobilitat internacional.

·         Entitats financeres.

·         Administració local i autonòmica.

·         Ambaixades, consolats d'Espanya a l'estranger.

·         Centres i organismes: CSI i SEPIE.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica <https://seuelectronica.ua.es/es/index.html>.

La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en l'enllaç següent: <https://seuelectronica.ua.es/es/privacidad.html>

17. Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions Públiques, l'article 6.4 de la Llei orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 19 de desembre de 2022

La rectora,

PD de signatura, la vicerectora de Relacions Internacionals i Cooperació per al Desenvolupament

(Resolució de 22 de desembre de 2020)

Rosa María Martínez Espinosa

Documents annexos:
------------------

* [Descargar 33342\_Convocatoria1\_SMS\_E KA131\_2023-24\_Anexo1\_2022-12-21\_ca.pdf](/Acuerdos/DescargarAnexoxId?idanexo=581596&idacuerdo=33307)
* [Descargar 33158\_Convocatoria1\_SMS\_E KA131\_2023-24\_Anexo1\_2022-12-21\_va.pdf](/Acuerdos/DescargarAnexoxId?idanexo=581597&idacuerdo=33416)
* [Descargar 33173\_Convocatoria1\_SMS\_E KA131\_2023-24\_Anexo2\_2022-11-28\_va.pdf](/Acuerdos/DescargarAnexoxId?idanexo=581611&idacuerdo=33772)
* [Descargar 33831\_Convocatoria1\_SMS\_E KA131\_2023-24\_Anexo2\_2022-11-28\_ca.pdf](/Acuerdos/DescargarAnexoxId?idanexo=581629&idacuerdo=33365)





[Carretera Sant Vicent del Raspeig s/n  
03719 Sant Vicent del Raspeig - Alacant  
 Tel. 44 354 2796 - Fax 36 713 4986](https://www.google.es/maps/@62.484569,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12938&trk=tyah&trkInfo=tarId%8A0787293257084%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)